Prijatýký gambit. Hlavný variant

 Prijatý kráľovský gambit. Pokračovanie po 5. d4 

 Prijatý kráľovský gambit. Pokračovanie po 3. ... Sc5 

 Prijatý kráľovský gambit. Pokračovanie po 3. ... Jf6 

 Prijatý kráľovský gambit. Pokračovanie po 3. ... d5

 Pozícia po 16. ťahu v Muziovom gambite

 Dvojitý Muzio gambit

 Shirov - Lapinski mat v 17. ťahu, Dvojitý Muzio gambit

 Marshall - Moreau mat v 29. ťahu, Dvojitý Muzio gambit

**Kráľovský gambit** je šachové otvorenie, ktoré patrí medzi otvorené hry a vzniká ťahmi *1. e4 e5 2. f4*, avšak môže vzniknúť aj z tzv. Fromovho gambitu obrátenými ťahmi *1. f4 e5 2. e4*. Jeho ECO kód je C30–C39. Kráľovský gambit bol veľmi obľúbený hlavne v minulosti - v 19. storočí bolo prijatie resp. odmietnutie tohoto gambitu záležitosťou osobnej odvahy a cti každého šachistu. Takýto spôsob nazerania na gambity bol typický pre romantický štýl hry, ktorý bol v 19. storočí rozšírený. Veľmi silno je to cítiť aj v nesmrteľnej partii, v ktorej je viacero takýchto obiet v tomto duchu. Čierny má v zásade dve hlavné možnosti: Prijať gambit ťahom *2. exf4* alebo ho odmietnuť a zahrať niečo iné ako napr. *2. Jc6* alebo *2. d6*. Za najlepšiu možnosť sa ale považuje gambit prijať. Treťou, menej častou avšak pomerne zaujímavou možnosťou je Falkbeerov protigambit ktorý vzniká ťahom *2. ... d5!?*. Falkbeerov protigambit je ešte stále v šachovej teórii predmetom záujmu a diskusii o jeho korektnosti.

História
--------

Kráľovský gambit bol jedným z najpopulárnejších otvorení viac ako 300 rokov a hrali ho mnohí z najsilnejších hráčov v mnohých z klenotov šachovej histórie, vrátane Nesmrteľnej partie. Napriek tomu majú naň hráči veľmi rôzne pohľady.François-André Danican Philidor (1726–95), najlepší hráč a teoretik svojho času napísal, že Kráľovský gambit by mal skončiť remízou v najlepšej hre na oboch stranách, konštatujúc, že: "gambit, v ktorom je rovnako dobrý útok aj obrana, nikdy nie je rozhodná hra ani na jednej strane, ani na druhej".
O vyše 150 rokov neskôr, Siegbert Tarrasch – jeden z najlepších hráčov sveta na konci 19. a začiatku 20. storočia – vyhlásil toto otvorenie za "rozhodujúcu chybu" a napísal, že "je to takmer šialenstvo hrať Kráľovský gambit".
Podobne Bobby Fischer – budúci majster sveta – napísal známy článok "A Bust to the King's Gambit" (Pád kráľovského gambitu), v ktorom sa vyjadril: "podľa môjho názoru, Kráľovský gambit je na úpadku. Nasilu prehráva" a ako protiútok ponúkol svoju Fischerovu obranu (3. ... d6).
Graham Burgess vo svojej knihe "Mamutia kniha šachu" poznamenal nesúlad medzi Kráľovským gambitom a kumulatívnou teóriou Wilhelma Steinitza. Steinitz argumentoval, že útok je oprávnený len vtedy, keď má hráč výhodu. A táto výhoda je dosiahnuteľná jedine keď oponent spraví chybu. Keďže 1. ... e5 nevyzerá ako chyba, biely by nemal spúšťať útok.
Avšak pri žiadnom z týchto prehlásení nebolo dokázané, že by boli skutočným vyvrátením Kráľovského gambitu. V roku 2012 si Chessbase v spolupráci s Vasikom Rajlichom – vynálezcom „Rybky" – spravili prvoaprílový žart: Tvrdili, že s 99.99999999 % istotou dokázali, že Kráľovský gambit je najlepšou remízou pre bieleho.
V neskoršom stanovisku, kde sa priznali k žartu, Rajlich odhadoval, že „od riešenia niečoho ako je Kráľovský gambit sme stále vzdialení približne dobrých {\displaystyle 10^{25}} rokov. Ak sa sila procesu zdvojnásobí každých 18 mesiacov počas nasledujúceho storočia, budeme mať na jeho vyriešenie prostriedky okolo roku 2120, plus-mínus niekoľko desaťročí."
Kráľovský gambit je v modernej hre veľmajstrov zriedkavý, na najvyššej úrovni dokonca ešte zriedkavejší.
Hŕstka veľmajstrov pokračuje v jeho použití, vrátane Josepha Gallaghera, Hikara Nakamury,Nigela Shorta a Alxeja Fedorova. Bol takisto súčasťou arzenálu Davida Bronsteina, ktorý tomuto otvoreniu takmer sám opäť vrátil rešpekt v modernej hre. Boris Vasilievič Spasskij s ním porazil silných hráčov, vrátane Bobbyho Fischera, Zuzanu Polgarovu a slávnu skvostnú partiu proti samotnému Bronsteinovi. Gallagherova kniha „Víťazenie s Kráľovským gambitom" sa stala veľmi populárnou na klubovej úrovni. Naznačuje tak, že pre amatérov je Kráľovský gambit príťažlivý.

Prijatý kráľovský gambit
------------------------

Ak sa čierny rozhodne prijať gambit, hra obyčajne pokračuje ťahmi:
*2. ... exf4 3. Jf3* (prirodzené pokračovanie) *Sb4 4. c3 Se7 5. d3* (menej ostré ako *5. d4*) *Sh4+!* (po *6. Jxh4* by prišlo *6. ... Dxh4+ 7. Kd2 Df2+ 8. De2 Dc5 9. Kd1 Je7 10. Sxf4 d6* a čierny má po niekoľkých hrozbách aktívne stojacu dámu ) *6. Kd2 d5!* (aktívny postup, čierny nestráca čas) *7. exd5 Se7 8. Kc2 Jf6 9. c4 c6 10. Sxf4 cxd5 11. Jc3 0-0* a hra je po prvoplánových snahách čierneho nachytať bieleho so svojim čiernopoľným strelcom vyrovnaná. Vzniká pozícia na obrázku č. 1.
Dobré pokračovanie v tomto variante je aj, ak biely zvolí v piatom ťahu ostrejšie *5. d4 Sh4+ 6. Kd2 Se7 7. Kc2 d5 8. exd5 Dxd5 9. Sd3 Sb6 10. c4 Dc6 11. Jc3* s mierne lepšou pozíciou pre bieleho.

### Pokračovanie po 3. ... Sc5

Čierny môže po prvých ťahoch *1. f4 e5 2. e4 exf4 3. Jf3* zvoliť namiesto predchádzajúceho *3. ... Sb4* menej provokatívne pokračovanie a to 3. ... Sc5. Hra pokračuje ťahmi: *4. d4 Sb4+ 5. c3 Sb6* (s úmyslom vyprovokovať postup pešiakov) *6. Sc4 Jc6 7. 0-0 a6 8. e5! Se7 9. Sxf4 d5 10. Sb3* v tejto pozícií nie je pre bieleho branie pešiakom zaujímavé, pretože by si rozbil svoju silnú pešiakovú štruktúru. Biely stoji o niečo lepšie ako čierny. Biely má v tejto pozícií obzvlášť silnú pešiakovú štruktúru na poliach b2-c3-d4-e5.

### Pokračovanie po 3. ... Jf6

Zrejme lepším pokračovaním ako *3. ... Sc5* , kde sa čierny snaží manévrovaním strelcom dosiahnuť výhodu, avšak v podstate len zanedbáva vývin figúr je pokračovanie ťahom *3. ... Jf6*. Biely pokračuje prirodzeným ťahom: 4. Jc3 Jc6 5. d3 Sd6 6. Se2 0-0 7. 0-0. Vzniká vyrovnaná pozícia na obrázku č. 4. Obe strany majú vyhliadky na výhru.

Iné pokračovanie vzniká ak v 4. ťahu biely volí namiesto pokojného a prirodzeného *4. Jc3* aktívny ťah *4. e5* toto pokračovanie je pružné, svieže a plne aktívne. Čierny odpovedá *4. ... De7 5. d4 d6 6. Sxf4 dxe5 7. dxe5 Jc6 8. Jc3 Sg4 9. De2 Jh5!* (aktívny postup) *10. Sd2 Sxf3 11. Dxf3 Dxe5+ 12. Se2 Jf6* a pozícia sa stala po ostrom priebehu prehľadnou. Biely však lepšie urobí, ak nebude postupovať v 5. ťahu d pešiakom, lepší je teraz prirodzený vývin jazdca na pole c3 ťahom 5. Jc3. Vzniká pokračovanie: *5. ... Jc6 6. d4* až teraz prichádza postup d pešiakom, hra pokračuje: *6. ... d6 7. Sxf4 a6 8. De2 dxe5 9. dxe5 Jh5 10. Sg5!* Túto možnosť biely v predchádzajúcom variante nemal, preto je o niečo lepší. *10. ... Db4 0-0-0 Jf4 11. Dc4* a čierny najlepšie urobí ak vymení dámy, čím sa zbaví svojej blúdiacej dámy a zjednoduší pozíciu. Vzniká pozícia, v ktorej majú obe strany možnosti na výhru.

### Pokračovanie po 3. ... d5

Čierny môže skúsiť aj priame *3. ... d5*. Zrejme najlepšou odpoveďou bieleho bude ak pešiaka vezme a pokračuje: *4. exd5 Dxd5 5. d4 Sb4+ 6. c3 Sb6 7. Sb3 De6+ 8. Dd2* (za zváženie určite stojí aj 8. Kf2) *Dxe2+ 9. Sxe2 Jf6 10. Jbd2 Jd5 11. Jc4 Jc6 12. Jxd6+ cxd6 13. Kf2 Sg4 14. c4 Jb6 15. Sxf4*. Až teraz prichádza branie gambitového pešiaka. Čierny môže pokračovať v zjednodušovaní pozície braním jazdca na poli f3: 15. ... Sxf3 16. Sxf3 Jxc4 17. b3 a hra je vyrovnaná. Vzniká prehľadná pozícia, ktorá je približne pre obe strany vyrovnaná. Čierny ma síce o pešiaka viac no má dvojicu jazdcov proti bieleho dvojici strelcov, ktorý budú na voľnej šachovnici aktívnejší ako jazdci, preto má biely lepšie možnosti ako zdramatizovať hru.

Biely nemusí v predchádzajúcom variante v 5. ťahu zobrať čierneho pešiaka na poli d5 ale môže skúsiť postup *4. e5* s úmyslom brániť čiernemu v prirodzenom vývine jazdca na pole f6. Hra pokračuje: *4. ... Se7 5. Sb5+ c6 6. Se2 Sh4+ 7. Kf1 d4 8. d3 Se6 9. Sxf4 Je7!?* (pozoruhodný a plne korektný postup) *10. Jxh4 Jd5 11. Dd2 Jxf4 12. Dxf4 g5 13. Df6 Dxf6+ 14. exf6 gxh4 14. Jd2 Jd7 15. Je4* s vyrovnanou hrou. Čierny môže teraz pokračovať veľkou rošádou. Hra je vyrovnaná aj napriek tomu, že čierny ma slabého dvojpešiaka na h stĺpci.

### Pokračovanie po 3. ... b6

Menej známe pokračovanie vzniká ak čierny v treťom ťahu pokračuje netypicky ťahom *3. ... b6* s úmyslom v budúcnosti fianchetovať svojho bielopoľného strelca. Biely odpovedá: *4. d3 Df6 5. Dd2 Sd6 6. e5 De6 7. d4 f6 8. Dxf4 fxe5 9. dxe5 Jc6 10. Sc4 Sxe5 11. Jxe5 Dxe5 12. Kd1* Biely môže v 4. ťahu pokračovať aj ťahom *4. d4 Jf6 5. Sc4 Sb7* (tu je vidieť zmysel tohto variantu) *6. e5 Je4 7. Sxf4 d5! 8. Se2 Sb4+ 9. c3 Se7*.

### Pokračovanie po 3. ... g5

Známe a pomerne časté pokračovanie vzniká ak čierny zahrá *3. ... g5*. Biely pokračuje: *4. h4 g4 5. Je5 f5 6. Sc4 Jh6 7. Jc3 Se7 8. d3 Sxh4+ 9. Ke2 d6 10. Sxf4 dxe5 11. Sxh6 Jc6* s neprehľadnou hrou.

Iné pokračovanie vzniká po ťahoch: 4. h4 f6?! 5. Jxg5 fxg5 6. Dh5+ Ke7 7. Dxg5+ Jf6 8. e5 Kf7 9. Dxf4 Jc6 10. Se2 d6 11. exf6 Dxf6 12. Sh5+ Ke7 13. Dxf6+ Kxf6 a biely ma miernu výhodu. Čierny môže zvoliť v 4. ťahu pokračovanie *4. ... d5 5. Jxg5 h6 6. Jh3 Se7 7. De2 Sxh3 8. Vxh3 Jc6 9. exd5 Dxd5* Miernejšie pokračovanie vzniká ak biely zahrá *4. h3 Jf6 5. Jc3 Jh5 6. Je2 d5 7. exd5 Dxe5 8. Jc3 Dd8 9. De2+*

### Muzio gambit

Muzio gambit alebo Muziov gambit je riskantné pokračovanie v prijatom kráľovskom gambite, ktoré vzniká ťahmi: *1.e4 e5 2.f4 exf4 3.Jf3 g5 4.Sc4 g4 5.0-0* čierny najlepšie urobí ak ponúkanú obeť prijme, vlastne nemá inú možnosť ako prijať obetovaného jazdca. Toto pokračovanie je pre bieleho nekorektné, pretože obeta ktorú ponúka je príliš veľká a nezíska za ňu dostatočnú iniciatívu. V minulosti nebola teória dostatočne preskúmaná a tak sa toto pokračovanie tešilo veľkému záujmu, v súčasnosti sú však známe presné obranné ťahy, ktoré minimalizujú bieleho výhodu. Čierny pokračuje: *5. ... gxf3 6. Dxf3 Df6 7. d3 Jc6 8. Sxf4 Sc5+ 9. Kh1 Jd4 10. e5!? Dg6 11. Df2 Je6 12. Se3 Sxe3 13. Dxe3 Je7 14. Jc3 Vf8 15. Vf6 Dg7 16. Je4* s útočnými manévrami na bieleho strane. Hoci čierny má miernu materiálnu prevahu, biely ma silnú iniciatívu a dobrú útočnú pozíciu. Avšak ak sa čierny v tejto pozícii ubráni, mal by udržal pozíciu a zvíťaziť.

### Dvojitý Muzio gambit

Dvojitý Muzio gambit vzniká po ťahoch *1.e4 e5 2.f4 exf4 3.Jf3 g5 4.Sc4 g4 5.0-0 gxf3 6. Df3 Df6 7. e5 Dxe5 8. Sxf7+* a ide o vysoko nekorektnú a ostrú obetu. Napriek tomu, že ide o nekorektné pokračovanie, pretože biely obetoval už dve svoje ľahké figúry (odtiaľ názov dvojitý) sa toto pokračovanie istú dobu vyskytovalo aj na najvyššej úrovni. Je tomu tak preto, lebo biely ma niekoľko okamžitých ostrých útočných možností.
Toto pokračovanie zvolil aj veľmajster Alexey Shirov proti Lapinskiemu v roku 1990 pričom zvíťazil. Priebeh partie bol nasledujúci:

* **Shirov - Lapinski**
* Daugavpils 1990
* Dvojitý Muzio gambit, C37
* *1. e4 e5*
* *2. f4 exf4*
* *3. Jf3 g5*
* *4. Sc4 g4*
* *5. 0-0 gxf3*
* *6. Dxf3 Df6*
* *7. e5 Dxe5*
* *8. Sxf7 Kxf7*
* *9. d4 Dxd4*
* *10. Se3 Df6*
* *11. Sxf4 Ke8*
* *12. Jc3 Jc6*
* *13. Jd5 Dg6*
* *14. Vae1+ Se7*
* *15. Sd6 Kd8*
* *16. Df8+ Sxf8*
* *17. Sxc7#*

Čierny môže skúsiť v ôsmom ťahu odmietnuť brať bieleho strelca, tak hral Frank James Marshall v partii proti Colonelovi Moreau v roku 1903:

* **Marshall - Moreau**
* Monte Carlo 1903
* Dvojitý Muzio gambit, C37
* *1. e4 e5'*
* *2. f4 exf4*
* *3. Jf3 g5*
* *4. Sc4 g4*
* *5. 0-0 gxf3*
* *6. Dxf3 Df6*
* *7. e5 Dxe5*
* *8. Sxf7 Kd8*
* *9. d4 Dxd4*
* *10. Kh1 Sh6*
* *11. Sd2 Dg7*
* *12. Sb3 Jc6*
* *13. Sc3 Je5*
* *14. Dd5 d6*
* *15. Vd1 Sd7*
* *16. Sa4 Sc6*
* *17. Sxc6 bxc6*
* *18. Dxe5 Dg4*
* *19. Ja3 Kd7*
* *20. Jc4 f3*
* *21. Vxd6 cxd6*
* *22. Dxd6 Kc8*
* *23. Dxc6 Kd8*
* *24. Vd1+ Ke7*
* *25. Dd6+ Ke8*
* *26. Ve1+ Kf7*
* *27. Je5+ Ke8*
* *28. Jg6+ Kf7*
* *29. Jxh8#*

### Strelcov gambit

Vzniká po ťahoch 1. e4 e5 2. f4 exf4 3. Sc4 Jf6 4. Jc3 c6 5. Sb3 d5 6. exd5 cxd5 7. d4 Sb4 8. Jf3 0–0 9. 0–0 Sxc3.

Odmietnutý kráľovský gambit
---------------------------

 Pozícia v odmietnutom kráľovskom gambite vo variante s ťahom 2. ... Sc5 po bieleho chybnom ťahu 3. fxe5? 

Vzniká v prípade keď čierny neprijíma bieleho pešiaka na f stĺpci ale hrá v 2. ťahu čokoľvek iné okrem *2. ... exf4* Jedno z dobrých pokračovaní je tzv. variant po *2. ... Sc5* Biely pokračuje: *3. Jf3 d6 4. Jc3 Sg4 5. h3 Sxf3 6. Dxf3 exf4 7. Dg4 Jc6 8. Jd5 Je5 9. Dxf4* s vyrovnanou hrou. Iná situácia vzniká ak biely volí v 3. ťahu pokračovanie *3. Jc3 exf4 4. Jf3 d6 5. d4 Sb6 6. Sb5+ Jd7 7. Dd2 g5*. Po *3. fxe5?* príde *3. ... Dh4+! 4. g3 Dxe4+ 5. De2 Dxh1* a biely ma o veža menej v prakticky prehranej pozícii.

### Variant po 2. ... Jc6

Biely pokračuje *3. Jf3 d6 4. Jc3 Jd4 5. Se2 Jxe2 6. Dxe2 exf4 7. d4 c6 8. Sxf4 Je7 9. h4 b5 10. 0-0 b4* s aktívnou hrou. Teraz biely urobí lepšie ak sa vráti so svojim jazdcom na pole b1.

Jedno z ďalších možných pokračovaní vzniká po ťahoch:
*1. e4 e5 2. f4 Jc6 3. Jf3 d6 4. c3 exf4 5. d4 Df6 6. Sc4 Sg4 7. Db3 Sd7 8. Sd5 0-0-0 9. Sxf7 Jge7 10. 0-0* s vyrovnanou hrou. Biely môže odpovedať aj ťahom 3. Se2 a hra pokračuje: *3. ... exf4 4. d4 Dh4+ 5. Kf1 d6 6. Jc3 Jf6 7. Jf3 Dh6 8. Jb5 Kd8 9. Dd3 a6 10. Jc3 Sd7 11. Dd2 g5 12. h4* a čierny môže skúsiť postup g pešiakom.

### Variant po 2. ... d6

Čierny môže hrať aj pokojné *2. ... d6*. Biely obyčajne odpovedá ťahom *3. d3 c6 4. Jf3 Jd7 5. Se2 exf4 6. 0-0 Df6 7. Je1 Dd4+ 8. Kh1 Je7 9. Vxf4 Jf6 10. c3 De5 11. Vf1* s vyrovnanou hrou. Biely môže pokračovať aj ťahom *3. Jc3 exf4 4. Jf3 g5 5. Jd4 g4 6. Jd5 f3 7. Kf2 Sg7 8. Jb3 c6 9. Je3 Dh4+ 10. g3 De7* a čierny ma mierne lepšiu hru.

### Variant po 2. ... Jf6

Variant po *2. ... Jf6* je menej častý pre svoj náročnejší charakter, čierny manévruje svojim jazdcom, pričom hra obyčajne prejde do prehľadnej pozície. Čierny by mal pri použití tohoto pokračovania poznať teóriu. Hra obyčajne pokračuje ťahmi *3. fxe5 Jxe4 4. Jf3 Jg5 5. d4 Jxf3 6. Dxf3 Dh4+ 7. Df2 Dxf2+ 8. Kxf2 d6 9. Sf4 Sf5 10. Sc4 Jc6* s vyrovnanou hrou.

Falkbeerov protigambit
----------------------

 Falkbeerov protigambit. Variant po 3. exd5

Vzniká ťahmi *1. e4 e5 2. f4 d5*. Ide o zaujímavý protigambit ktorý sa v minulosti vyskytoval aj na najvyššej úrovni zaviedol ho Ernst Falkbeer. Najčastejšie pokračovanie vzniká ťahmi *3. exd5 e4 4. Jc3 Dh4+ 5. g3 De7 6. Dh5 Jf6 7. Dd2 Sf5 8. h3 h5 9. Dc4 Dc5 10. d4 Dxc4 11. Sxc4 Jbd7 12. Sb3 Jb6 13. a3* s vyrovnanou hrou na oboch stranách aj keď biely má problém zapojiť do hry svojho jazdca na poli g1. Čierny môže zážiť pokračovanie *13. ... Vd8*

Ďalšie pokračovanie vzniká ťahmi *3. exd5 e4 4. De2 Je7 5. Dxe4 Sf5 6. Da4+ c6 7. dxc6 Jexc6 8. Je2 Jd7 9. d4 De7 10. Ja3 Jb6 11. Db5 De4 12. Kf2 Sxa3 13. bxa3 0-0-0 14. c3* s vyrovnanou hrou aj keď bielemu vznikol dvojpešiak na a stĺpci. Biely môže skúsiť vo 4. ťahu aj
*4. g3 Jf6 5. d3 Sf5 6. De2 Sc5 7. dxe4 0-0 8. e5 Jxd5 9. Sh3 Dc8 10. Dh5 Sd7 11. a3 Jc6 12. Sxd7 Dxd7* a biely zaostáva vo vývine.

Falkbeerov protigambit má aj niekoľko možností ako hru zjednodušiť napríklad ťahmi *1. e4 e5 2. f4 d5 3. exd5 Dxe5 4. De2 Sd6 5. fxe5 Dxe5 6. Dxe5+ Sxe5 7. Jf3 Sf4 8. Sc4 Jc6 9. 0-0 f6 10. Jc3 Jge7* s prehľadnou pozíciou.

Nevhodné pokračovanie vzniká ťahom *3. fxe5? Dh4+ 4. g3 Dxe4+ 5. De2 Dxh1 6. Dg2 Dxg2 7. Sxg2* a biely ma o vežu menej.

Referencie
----------

1. 1 2 3   *Prijatý kráľovský gambit* [online]. sach.7x.cz, [cit. 2016-12-26]. Dostupné online.
2. ↑   *Paul Charles Morphy* [online]. , [cit. 2016-12-26]. Dostupné online.
3. ↑   *Kráľovský gambit* [online]. sachista.sk, [cit. 2016-12-26]. Dostupné online.
4. ↑   *Falkbeerov protigambit* [online]. Modra: skmodra.sk, [cit. 2016-12-26]. Dostupné online.
5. ↑  PHILIDOR, François-André Danican. *Analysis of the Game of Chess (1777)*. Harding Simple Ltd. 2005. S. 67. ISBN 1-84382-161-3. (anglický)
6. ↑  TARRASCH, Siegbert. *The Game of Chess*. David McKay, 1938. S. 309. ISBN 1-84382-161-3. (anglický)
7. ↑  FISCHER, Bobby. *A Bust to the King's Gambit*. American Chess Quarterly, 1961. S. 3-9.. (anglický)
8. ↑  FISCHER, Bobby. *A Bust to the King's Gambit* [online]. ChessCafe.com, 1961. Dostupné online. (anglický)
9. 1 2  BURGESS, Graham. *The Mammoth Book of Chess* [online]. Running Press, 2010. Dostupné online. (anglický)
10. ↑   *Rajlich: Busting the King's Gambit, this time for sure* [online]. Running Press. Dostupné online. (anglický)
11. 1 2   *The ChessBase April Fools revisited* [online].. Dostupné online. (anglický)
12. ↑   *Medias R4: Carlsen plays the King's Gambit in the King's Tournament!* [online]. Chessbase, 2016. Dostupné online. (anglický)
13. ↑  Spassky vs. Fischer, Mar del Plata 1969
14. ↑  Spassky vs Polgar, Plaza 1988
15. ↑  Spassky vs. Bronstein, USSR Championship 1960
16. ↑   *Královský gambit* [online]. sachycejle.mypage.cz, [cit. 2016-12-26]. Dostupné online. (český)
17. 1 2   *Královský gambit* [online]. chess.cz, [cit. 2016-12-26]. Dostupné online. (český)
18. ↑   *Královský gambit* [online]. chessweb.webnode.cz, [cit. 2016-12-26]. Dostupné online.
19. ↑   *Královský gambit* [online]. www.c7c5.com, [cit. 2016-12-26]. Dostupné online.
20. ↑   *Královský gambit* [online]. chess-opening.blog.cz, [cit. 2016-12-26]. Dostupné online. (český)
21. ↑   *Královský gambit* [online]. sach.sk, [cit. 2016-12-26]. Dostupné online.
22. ↑   *Královský gambit* [online]. sach.sk, [cit. 2016-12-26]. Dostupné online. (český)
23. 1 2 3   *The King's Gambit* [online]. thechesswebsite.com, [cit. 2016-12-26]. Dostupné online. (anglicky)
24. ↑   *King's Gambit* [online]. chessgames.com, [cit. 2016-12-26]. Dostupné online. (anglicky)
25. ↑   *Chess Openings- The King's Gambit* [online]. youtube.com, [cit. 2016-12-26]. Dostupné online. (anglicky)
26. ↑   *King's Gambit* [online]. 365chess.com, [cit. 2016-12-26]. Dostupné online. (anglicky)
27. ↑   *muzio-gambit* [online]. www.chess.com, [cit. 2016-12-26]. Dostupné online. (anglicky)
28. ↑   *Kings Gambit: Muzio Gambit Variation* [online]. youtube.com, [cit. 2016-12-26]. Dostupné online. (anglicky)
29. ↑   *C37: King's Gambit Accepted, double Muzio gambit* [online]. 365chess.com, [cit. 2016-12-26]. Dostupné online. (anglicky)
30. ↑  MILLICAN, Peter. *The Double Muzio* [online]. www.millican.org, [cit. 2016-12-26]. Dostupné online. (anglicky)
31. ↑   *Alexey Shirov vs J Lapinski* [online]. www.chessgames.com, [cit. 2016-12-26]. Dostupné online. (anglicky)
32. ↑   *Brilliant Chess Miniatures: Alexey Shirov vs J Lapinski* [online]. youtube.com, [cit. 2016-12-26]. Dostupné online. (anglicky)
33. ↑   *Chess Online - Alexey Shirov vs J Lapinski* [online]. youtube.com, [cit. 2016-12-26]. Dostupné online. (anglicky)
34. ↑   *KGA double Muzio gambit* [online]. redhotpawn.com, [cit. 2016-12-26]. Dostupné online. (anglicky)
35. ↑   *Alexei Shirov vs. J Lapinski* [online]. chess-db.com, [cit. 2016-12-26]. Dostupné online. (anglicky)
36. ↑   *Alexey Shirov vs. J Lapinski : Daugavpils - 1990* [online]. chessworld.net, [cit. 2016-12-26]. Dostupné online. (anglicky)
37. ↑   *BEST CHESS ATTACKS (10) ALEXEY SHIROV VS J LAPINSKI 1-0* [online]. gamesofchess.com, [cit. 2016-12-26]. Dostupné online. (anglicky)
38. ↑   *Shirov, Alexei (2500) vs Lapinski, J* [online]. chesstempo.com, [cit. 2016-12-26]. Dostupné online. (anglicky)
39. ↑   *Frank James Marshall vs Colonel Moreau* [online]. chessgames.com, [cit. 2016-12-26]. Dostupné online. (anglicky)
40. ↑   *Keeping up with Frank Marshall* [online]. www.chess.com, [cit. 2016-12-26]. Dostupné online. (anglicky)
41. ↑   *Part 2 of 5: Frank Marshall Top Chess Sacrifices: 1902-1906 - U.S. Chess Champion from 1909 to 1936* [online]. youtube.com, [cit. 2016-12-26]. Dostupné online. (anglicky)
42. 1 2 3  ALSTER, Ladislav. *Šachy hra kráľovská*. 1987. (český)
43. 1 2   *Odmietnutý kráľovský gambit* [online]. sach.7x.cz, [cit. 2016-12-26]. Dostupné online.
44. ↑   *Kráľovský gambit* [online]. sach.7x.cz, [cit. 2016-12-26]. Dostupné online.
45. ↑   *Falkbeer Counter-Gambit* [online]. thechesswebsite.com. Dostupné online. (anglicky)
46. ↑   *Chess Openings- Falkbeer Countergambit* [online]. youtube.com. Dostupné online. (anglicky)

* *Tento článok je čiastočný alebo úplný preklad článku King's Gambit na anglickej Wikipédii.*

Literatúra
----------

* Simon Williams: *King's Gambit.* Bd. 1, ISBN 978-3-86681-427-1, Chess Base DVD

Pozri aj
--------

* Otvorená hra
* Španielska hra
* Gunderamova obrana
* Lotyšský gambit
* Nesmrteľná partia

Externé odkazy
--------------

* Teória Kráľovského gambitu (po francúzsky)
* Kráľovský gambit (po anglicky)


|  |  |
| --- | --- |
| Portal | Šachový portál |